Det australasiatiske middelhav

Det australasiatiske middelhav er betegnelsen på den delen av Stillehavet som ligger mellom Sørøst-Asia og Australasia. Det forbinder Indiahavet og Stillehavet, og består av en rekke mindre hav skilt av større og mindre øyer.

Geografi 
I motsetning til Det amerikanske middelhav og Middelhavet er ikke Det australasiatiske middelhav hovedsakelig omkranset av kontinenter, men av øyer og halvøyer. De følgende havområder hører til havet:

 Arafurasjøen
 Balisjøen
 Bandasjøen
 Celebessjøen
 Halmaherasjøen
 Floressjøen
 Javasjøen
 Molukksjøen
 Seramsjøen
 Sør-Kina-havet 
 Sulusjøen
 Timorsjøen

Stater eller territorier med kyst til Det australasiatiske middelhav er følgende:
Brunei, Kina, Indonesia, Kambodsja, Malaysia, Filippinene, Thailand, Taiwan, Vietnam, Australia, Singapore og Papua Ny-Guinea. 

Sund og streder med forbindelse til Stillehavet og Indiahavet:
Luzonstredet, Malakkastredet, Sundastredet, Lomboksundet.

Et utvalg av øyene i Det australasiatiske middelhav:
Bathurst Island, Groote Eylandt, Hainan, Phú Quốc, Ko Chang, Samui-arkipelet, Nang Yuan, Tioman, Melvilleøya, Molukkene, Ny-Guinea, Paraceløyene, Dongshaøyene, Filippinene, Sangiheøyene, Spratlyøyene, De store Sundaøyer (Borneo, Sumatra, Java, Sulawesi), De små Sundaøyer (Bali, Flores, Komodo, Lombok, Sumba, Sumbawa, Timor), Taiwan og Talaudøyene.

Referanser 

Stillehavet